open-index/open-wikipedia-markdown huggingface dataset:
Jug Rusije (1919–1920)

**Jug Rusije** (), također poznat i kao **Bijeli Jug** () ili **Bijeli Jug Rusije** (), u sovjetskoj historiografiji ponekad navođen i kao **Denjikija** () i **Dobrovoljija** () je izraz koji se koristi za područja nekadašnjeg Ruskog Carstva koja su se za vrijeme ruskog građanskog rata od 1919. do 1920. nalazila pod vlašću kontrarevolucionarnog Bijelog pokreta, odnosno formacija Dobrovoljačke armije kasnije transformiranih u Oružane snage Juga Rusije (OSJR).

Dobrovoljačka armija, koja je osnovana na području Rostova na Donu, ispočetka nije imala uspjeha u borbi protiv osnovane Crvene armije, te je do kraja 1918. godine područje pod njenom vlašću bilo svedeno na područje Kubanja. Poraz Centralnih sila je, međutim, omogućio logističku i vojnu podršku sila Antante, a uspjesi generala Antona Denjikina su potakli kozake Donske armije da im se početkom 1919. godine priključe, odnosno udruže u OSJR. Tokom sljedećih nekoliko mjeseci OSJR je postala najjača od svih antisovjetskih formacija na području bivšeg Ruskog Carstva. To joj je omogućilo da do sredine 1919. godine uz Kubanj pod svoj nadzor stavi Sjeverni Kavkaz, donji dio Povolžja, Černozemlje (koje je uključivalo gradove Kursk, Orel i Voronjež, te poluotok Krim i najveći dio današnje Ukrajine (uključujući prijestolnicu Kijev i gradove kao Harkov i Odesa). Time je Jug Rusije postao najmnogoljudniji od svih antisovjetskih entiteta stvorenih tokom građanskog rata.

Impresivni vojnički uspjesi se, međutim, nisu pretočili u političke, s obzirom da Denjikin nije uspio stvoriti čvrst savez među etnički i ideološki podijeljenim antisovjetskim frakcijama, niti koliko-toliko efikasnu civilnu upravu. Jug Rusije je u praksi bio vojna diktatura, gdje su lokalni zapovjednici provodili Bijeli teror, odnosno metode nimalo različite od boljševičkog Crvenog terora, a što je od Denjikina okrenulo lokalno stanovništvo. Na kraju je reogranizirana Crvena armija u jesen 1919. započela kontraofenzivu koja je za nekoliko mjeseci na povlačenje na Kubanj. U proljeće 1920. je Denjikin predao komandu Pjotru Wrangelu,a OSJR se potom povukla na Krim. Padom Krima pod vlast Sovjeta je praktički nestao Jug Rusije.

## Reference
Sandokan, la tigre di Mompracem

***Sandokan, la tigre di Mompracem*** () je italijansko-francusko-španski pustolovni film snimljen  1963. u režiji  Umberta Lenzija. Predstavlja adaptaciju romana *[[Le tigri di Mompracem]]* Emilija Salgarija, trećeg u seriji o Sandokanu. Naslovni lik, koga tumači američki bodibilder Steve Reeves, je indijski princ koji je izgubio nasljedstvo pred britanskim osvajačima, te im se nastoji osvetiti kao vođa pirata. Radnja prikazuje kako se sticajem okolnosti upozna sa Mary Ann Guillonk (čiji lik tumači  Geneviève Grad), kćerkom britanskog guvernera Bornea. Sandokan je predstavljao pokušaj Stevea Reevesa da svoju glumačku karijeru odmakne od peplum žanra (čiji je zaštitni znak bio) u smjeru "klasičnog" pustolovnog filma. Sljedeće je godine snimljen nastavak pod naslovom *[[I pirati della Malesia (film 1964)|I pirati della Malesia]]*.
 
## Vanjske veze
*
I pirati della Malesia (film, 1964)

***I pirati della Malesia*** () je italijansko-špansko-zapadnonjemačko-francuski pustolovni film snimljen 1964. godine u režiji Umberta Lenzija. Predstavlja adaptaciju romana I pirati della Malesia italijanskog pisca Emilia Salgarija, dio ciklusa o Sandokanu, odnosno nastavak filma *[[Sandokan, la tigre di Mompracem]]* iz prethodne godine. U filmu američki bodibilder Steve Reeves ponavlja ulogu svrgnutog indijskog princa i piratskog vođe Sandokana, a radnja prikazuje kako dolazi u sukob sa beskrupuloznim britanskim osvajačem Jamesom Brookeom (čiji lik u filmu tumači Leo Anchoriz). I pirati, koji je sniman na lokacijama u Singapuru, je postao pretposljednji film u Reevesovoj karijeri. Iste je godine, pak, snimljen *[[Sandokan alla riscossa (film 1964)|Sandokan alla riscosa]]*, nevezani film o Sandokanu, gdje je isti lik tumačio Ray Danton.

## Vanjske veze
*
I pirati della Malesia (film, 1941)

***I pirati della Malesia*** () je italijanski crno-bijeli pustolovni film snimljen 1941. godine u režiji  Enrica Guazzonija, a koji predstavlja prvu ekranizaciju romana o Sandokanu. Temelji se na romanu *[[I pirati della Malesia (roman)|I pirati della Malesia]]* Emilija Salgarija. Radnja se događa sredinom 19. vijeka u Maleziji i prikazuje kako svrgnuti idnijski princ i piratski vođa Sandokan (koga glumi Luigi Pavese) pomaže svom prijatelju Tremal-Naliku (koga glumi Massimo Girotti) da spasi djevojku Adu (koju tumači Clara Calamai), a istovremeno se sukobljava sa britanskim guvernerom lordom Brookeom (koga glumi Nino Pavese. *I pirati* je sniman u studijima Cinecitta u jeku Drugom svjetskog rata; osim što je publici pružio eskapističku zabavu, svojim antibritanskim sadržajem je poslužio i propagandim potrebama tadašnjeg fašističkog režima. Iste je godine snimljen nastavak pod naslovom *[[Le due tigri (film)|Le due tigri]]*.

## Vanjske veze
*
Sandokan alla riscossa (film, 1964)

***Sandokan alla riscossa*** () je italijansko-zapadnonjemački pustolovni film snimljen  1964. u režiji  Luigija Capuana. Predstavlja adaptaciju istoimenog romana Emilija Salgarija. Naslovni protagonist, koga tumači američki glumac Ray Danton, je Sandokan, svrgnuti idnijski princ i piratski vodđa koji sredinom 19. vijeka nastoji preuzeti vlast nad Malajom. Iste godine je snimljen nastavak pod naslovom *[[Sandokan contro il leopardo di Sarawak]]*; također je iste godine I pirati della Malesia, konkurentski film o Sandokanu gdje je glavnu ulogu tumačio Steve Reeves.

## Vanjske veze
*
Sandokan contro il leopardo di Sarawak

***Sandokan contro il leopardo di Sarawak*** () je italijansko-zapadnonjemačko-monegaški pustolovni film snimljen  1964. u režiji  Luigija Capuana. Predstavlja nastavak filma Sandokan alla riscossa. U njemu američki glumac Ray Danton ponavlja ulogu Sandokana, malajskog princa i bivšeg vođe pirata. Radnja prikazuje kako njegovu družicu (koju tumači Franca Bettoia) otimaju njegovi neprijatelji i odvode u skrivenu pećinu.

## Vanjske veze
*
Ray Danton

**Ray Danton** (19. septembar 1931 - 11. februar 1992) bio je američki filmski i televizijski glumac, najpoznatiji po ulozi gangstera Legsa Diamonda u biografskom filmu *[[The Rise and Fall of Legs Diamond]]*.

Rodio se u jevrejskoj porodici, a među precima mu je bio Elijas Ben Solomon Kremeris, znaneniti jevrejski učenjak iz Vilniusa. Glumačku karijeru je započeo kao dijete nastupajući na radiju. Od 1951. do 1954. je služio vojni rok u američkoj vojsci i sudjelovao u Korejskom ratu. Od sredine 1960-ih se preselio u Italiju gdje je nastupao u nizu eksploatacijskih filmova. Pred kraj života se posvetio režiji, te je, između ostalog režirao niz epizoda TV-serije *[[Magnum P. I.]]*.

Od 1955. do 1978. je bio u braku sa glumicom Julie Adams, sa kojom je imao dvoje djece. 

Umro je od zatajenja bubrega.

## Filmografija
**[[Chief Crazy Horse (film)|Chief Crazy Horse]]* (1954)
**[[Too Much, Too Soon]]* (1958)
**[[Ice Palace (film)|Ice Palace]]* (1960)
**[[The Rise and Fall of Legs Diamond]]* (1960)
**[[Portrait of a Mobster]]* (1961)
**[[A Majority of One]]* (1961)
**[[The George Raft Story (film)|The George Raft Story]]* (1962)
**[[The Chapman Report]]* (1962)
**[[The Longest Day (film)|The Longest Day]]* (1962)
**[[FBI Code 98]]* (1963)
**[[Sandokan alla riscossa (film 1964)|Sandokan Fights Back]]* (1964)
**[[Sandokan contro il leopardo di Sarawak|Return of Sandokan]]* (1964)
**[[Corrida pour un espion]]]* (1965)
**[[Secret Agent Super Dragon]]* (1966)
**[[Si muore solo una volta]]* (1967)
**[[The Last Mercenary]]* (1968)
**[[Riuscirà il nostro eroe a ritrovare il più grande diamante del mondo?]]* (1971)
**[[Runaway! (1973 film)|The Runaway Train]]* (1973)
**[[Centerfold Girls]]* (1974)
**[[Apache Blood]]* (1975)
**[[Dead on Target (film)|Our Man Flint: Dead on Target]]* (1976)

## Vanjske veze

*
*
*Ray Danton in Secret Agent Super Dragon (TCM Movie Morlocks) 
*
Captain America: The First Avenger

***Prvi osvetnik: Kapetan Amerika*** () je američki film iz 2011. u režiji Džoa Džonstona zasnovan na Marvelovom stripu o superheroju Kapetanu Americi. Naslovnu ulogu tumači Kris Evans, a ostatak glumačke ekipe čine Tomi Li Džouns, Hjugo Viving, Hejli Atvel i Sebastijan Sten.

Radnja filma odvija se tokom Drugog svetskog rata i prati bolešljivog mladića Stiva Rodžersa, koga kompleksonom operacijom transformišu u super-vojnika Kapetana Ameriku kako bi pomogao u borbi protiv nacista.

*Prvi osvetnik: Kapetan Amerika* naišao je na pozitivan prijem kod kritičara i ostvario je dobru zaradu na bioskopskim blagajnama, a 2014. izašao je i nastavak *[[Kapetan Amerika: Zimski vojnik]]*.

## Uloge

## Napomene

## Izvori

## Vanjske veze

* 
* 
* 
* 
* 
* ''Captain America'' Movie Hub at Marvel Comics
Sebastian Stan

**Sebastijan Stan** (; 13. august 1982) američki je glumac rodom iz Rumunjske  najpoznatiji po ulozi James "Bucky" Barnsa u filmovima *[[Prvi osvetnik: Kapetan Amerika|Kapetan Amerika: Prvi osvetnik]]* i *[[Kapetan Amerika: Zimski vojnik]]*. Također je igrao sporedne uloge u televizijskim serijama *[[Tračara]]*, *[[Kings (U.S. TV series)|Kraljevi]]*, *[[Jednom davno]]* i *[[Political Animals (miniseries)|Političke životinje]]*.

## Filmografija

## Reference

## Vanjske veze

*
Le due tigri (film)

***Le due tigri*** () je italijanski crno-bijeli pustolovni film snimljen  1941. u režiji  Giorgija Simonellija. Predstavlja adaptaciju romana  istoimenog romana Emilija Salgarija, odnosno nastavak filma *[[I pirati della Malesia (film, 1941)|I pirati della Malesia]]*. Protagonist, koga tumači Luigi Pavese, je bivši indijski princ i piratski vođa koji nastoji otetu kćer svog najboljeg prijatelja Tremalnalika (koga tumači Massimo Girotti) spasiti od sekte Thuggeeja.

## Vanjske veze
*
Mulan (film)

***Mulan*** je američki animirani film snimljen 1998. godine u režiji Tonyja Bancrofta i Barryja Cooka, odnosno produkciji studija Walt Disney. Predstavlja adaptaciju  kineske legende o ratnici Hua Mulan. Protagonistica, čiji glas posuđuje Ming-Na, doznaje kako je kineski car njenog oca regrutirao u rat protiv Huna, te se, izdajući se za muškarca zauzima njegovo mjesto. Mulan, napravljen u doba Disneyeve renesanse, je doživio izuzetan uspjeh, kako i kod publike, tako i kod kritike, a posebno iz feminističkih krugova. Jedan od motiva za snimanje Disneyu je, između ostalog, bilo i nastojanje da se kroz film koji veliča kineski patriotizam poboljšaju odnosi sa kineskom vladom, narušeni filmom *[[Kundun]]* iz 1997. godine, odnosno tako za Disneyeve filmove otvori sve lukrativnije i sve važnije kinesko tržište.

## Izvori

## Vanjske veze
*
*
*
*
Legenda o Eneji

***Legenda o Eneji*** (), u Francuskoj distribuiran kao ***Les Conquérants héroïques*** () je italijansko-francusko-jugoslavenski pustolovno-historijski (peplum) film snimljen 1962. u režiji Giorgia Venturinija. Predstavlja nastavak filma *[[Trojanski rat (film)|Trojanski rat]]*, odnosno adaptaciju znamenitog starorimskog epa *[[Eneida]]*. U njemu američki bodibilder Steve Reeves tumači ulogu Eneje, trojanskog princa koji nakon pada Troje zajedno sa izbjeglicama dolazi u Italiju kako bi pronašao novi dom, te se tamo sukobljava sa lokalnim vladarima.

## Uloge
*Steve Reeves ... Enea (Eneja)
*Carla Marlier ... Lavinia, Latinova kćer
*Liana Orfei ... Camilla, kraljica Vulge
*Giacomo Rossi-Stuart ... Eurialo
*Gianni Garko ... Turno (Turnus), kralj Rusalije (Rutuli)
*Mario Ferrari ... King Latino (Latin)
*Lulla Selli ... Kraljica Amata, Latinova supruga
*Maurice Poli ... Mezensio, Turnov pomoćnik
*Luciano Benetti ... Phalandre
*Pietro Capanna ... Bisia
*Enzo Fiermonte ... Acate
*Charles Band ... Ascanio (Askanije)
*Benito Stefanelli ... Niso
*Nerio Bernardi ... Drance
*Adriano Vitale ... Plesač
*Walter Zappolini ... Plesač
*Robert Bettoni ... Pallante

## Vanjske veze
*
*
Il magnifico gladiatore

***Il magnifico gladiatore*** () je italijanski pustolovno-historijski (peplum) film snimljen 1964. u režiji Alfonsa Brescie. Protagonist, koga tumači američki bodibilder Mark Forest, je Herkul (Ercole), dački princ koji sredinom 3. vijeka postaje rimski zarobljenik, ali ga car Galijen (čiji lik tumači Franco Cobianchi), impresioniran njegovom hrabrošću učini gladijatorskim instruktorom. Radnja prikazuje kako Herkul postaje upetljan u zavjeru za carevo rušenje. Il magnifico gladiatore, napravljen u vrijeme kada je publika počela gubiti dotadašnju naklonost prema peplumu, je predstavljao pretposljednji film u Forestovoj glumačkoj karijeri.

## Vanjske veze
*
Gli amori di Ercole

***Gli amori di Ercole*** () je italijansko-francuski pustolovno-historijski (peplum) film snimljen 1960. godine u režiji Carla Ludovica Bragaglie. Naslovni protagonist, koga tumači Mickey Hargitay, je starogrčki mitski heroj Heraklo kome zli Licos (koga tumači Massimo Serato) ubije ženu i djecu kako bi ga potakao na osvetu protiv kraljice Dejanire (čiji lik tumači Jayne Mansfield) koju nastoji svrgnuti. Radnja prikazuje kako se Herkul zaljubi u Dejaniru, ali se mora sukobiti sa Hidrom i Amazonkama.  Gli amori di Ercole je snimljen u vrijeme kada su peplum filmovi doživljavali bum, ali je glavna atrakcija bila američka zvijezda Jayne Maynsfield. Film je snimila u trećem mjesecu trudnoće, a na angažman je pristala tek kada su producenti udovoljlili njenom zahtejvu da joj Hargitay, njen tadašnji muž, bude partner.

## Glavne uloge

## Vanjske veze
*
Ctenochasma

***Ctenochasma*** ("čeljust-češalj") je rod kasnojurskih pterosaura iz podreda Pterodactyloidea. Trenutno su priznate tri vrste: *C. roemeri* (nazvan u čast Friedricha Adolpha Roemera), *C. taqueti* i *C. elegans*. Njihovi fosilizirani ostaci pronađeni su u solnhofenskom krečnjaku u Bavarskoj (Njemačka), "Grupi Purbeck" na sjeveroistoku Njemačke i u Calcaires tâchetés u istočnoj Francuskoj.

## Opis

*Ctenochasma* se ističe prije svega po svojim brojnim (kod odraslih preko 400), dugim, tankim, zakrivljenim i gusto zbijenim zubima, koji su se nalazili u njenoj dugoj i uskoj čeljusti. Zubi su bili toliko gusto zbijeni da su stvarali češalj, a kod odraslih su stršili van iz čeljusti, formirajući korpu, koju su vjerovatno koristili za filtriranje hrane, grabeći vodu i cijedeći je kako bi u čeljusti ostali maleni beskičmenjaci. Čeljust se malo krivila prema gore, a na vrhu je bila obla. Zubi su bili ograničeni na prednju polovinu čeljusti.

Najmanja vrsta, *Ctenochasma elegans*, imala je raspon krila od samo 25&nbsp;cm. *Ctenochasma* se ističe po svojim ustima, u kojima se nalazilo do 260 dugih, tankih, češljastih zuba. Odrasle jedinke roda *Ctenochasma* imale su koštanu krestu duž lubanje, koja se ne može naći kod mladunaca.

Usporedbe beonjačnih prstenova kod *Ctenochasma elegans*, *Ctenochasma taqueti* i današnjih ptica i gmazova ukazuju na to da su ti taksoni bili noćne životinje i da su se možda ponašali slično današnjim noćnim morskim pticama. To je možda također pokazatelj podjele niša sa pterosaurima iz istog vremena koji su bili aktivni tokom dana, kao što su *[[Pterodactylus]]* i *[[Scaphognathus]]*.

## Vrste

Naziv *Ctenochasma roemeri* je 1852. stvorio njemački paleontolog Christian Erich Hermann von Meyer za jednu donju čeljust punu gusto zbijenih zuba. Drugoj vrsti, *C. gracile*, naziv je 1862. dao Oppel na osnovu zdrobljene lubanje. Međutim, godinu ranije Wagner je opisao jedan potpuniji primjerak koji vjerojatno pripada istoj vrsti i nazvao ga je *Pterodactylus elegans*. Budući da je naziv *elegans* nastao prije *gracile*, ta se vrsta danas naziva *Ctenochasma elegans*. Još jedan primjerak za kojeg se smatralo da je pripadao mladuncu *Pterodactylusa*, *P. brevirostris* (drugi imenovani pterosaur, koji je kasnije smješten u svoj vlastiti rod, *Ptenodracon*), vjerovatno predstavlja mladunca roda *Ctenochasma*. Još jednu vrstu, *C. porocristata*, Paul de Buisonjé je imenovao 1981. godine. Međutim, razlikovao se od ostalih prije svega po prisustvu kreste duž njuške, što se kasnije pokazalo osobinom koja je u vezi s rastom i spolom, a ne vrstom.

Četvrtu vrstu opisao je (ali ne i imenovao) Philippe Taquet 1972. godine. Jedan primjerak, koji se sastojao od nepotpune lubanje s čitavom moždanom šupljinom, pronađen je u Francuskoj i smješten u zbirku Muzeja Saint-Dizier. Detaljna usporedba sa ostalim primjercima roda *Ctenochasma* iz 2004. potvrdila je da je u pitanju nova vrsta. U čast Taquetovom radu na tom primjerku, Christopher Bennett je tu vrstu 2007. nazvao *C. taqueti*.

## Klasifikacija

Kladogram slijedi Andres, Clark & Xu, 2014.

## Reference

## Povezano
* Popis pterosaura
Nagrada Saturn za najbolji animirani film

**[[Nagrada Saturn]] za najbolji [[animirani film]]** () je jedna od nagrada koju dodjeljuje američka Akademija naučne fantastike, fantasyja i horor filmova. Prve nagrade podijeljene su 1978. i 1982. godine, a od 2002. dodjeljuju se svake godine.

## Dobitnici i nominacije

### Rane godine

### 2000-e

### 2010-e

## Reference
Captain America: The Winter Soldier

***Kapetan Amerika: Zimski vojnik*** () je američki film iz 2014. zasnovan na Marvelovom stripu o superheroju Kapetanu Americi i predstavlja nastavak filma Prvi osvetnik: Kapetan Amerika. Režiju potpisuju Entoni i Džo Ruso, a autori scenarija su Kristofer Markus i Stiven Makfili.

Radnja filma prati Kapetana Ameriku, Crnu udovicu i Sema Vilsona koji udruženim snagama pokušavaju da razotkriju zaveru koja se odvija unutar organizacije Š. I. L. D. i da se suoče sa misterioznim ubicom poznatim pod imenom Zimski vojnik.

*Kapetan Amerika: Zimski vojnik* naišao je na pozitivan prijem kod kritičara i ostvario je dobru zaradu na bioskopskim blagajnama, a u planu je i nastavak čija je premijera zakazana za 2016. godinu.

## Uloge

## Izvori

## Vanjske veze

*
*
*
*
*
Reg Park

**Roy "Reg" Park** (Leeds, 8. jun 1928 - Johannesburg, 13. novembar 2007) je bio britanski bodibilder, poznat po tome što je 1951. godine osvojio titulu Mr. Universe, kao i po glumačkim nastupima u italijanskim *[[peplum]]* filmovima početkom 1960-ih. Park, koji je od 1958. živio u Južnoj Africi i vodio vlastiti studio za fitnes, bio je prijatelj i jedan od mentora Arnoldu Schwarzeneggeru.

## Filmografija
**[[Ercole al centro della Terra]]*, rež. Mario Bava (1961).
**[[Ercole alla conquista di Atlantide]]*, rež. Vittorio Cottafavi (1961).
**[[Ursus il terrore dei Kirghisi]]*, rež. Antonio Margheriti (1964)
**[[Maciste nelle miniere di re Salomone]]*, rež. Piero Regnoli (1964)
**[[La sfida dei giganti]]*, rež. Maurice Bright (1966)

## Vanjske veze
* Obituary in ''The Times'', 27 November 2007 
*
* Reg's personal site 
* Reg's fan tribute
* Interview of Reg Park for LEXNEWS MAGAZINE
* The Reg Park Story
Ercole al centro della Terra

***Ercole al centro della Terra*** () je italijanski fantastično-pustolovni (peplum) film snimljen 1961. godine u režiji Marija Bave. Naslovni protagonist, koga tumači britanski bodibilder Reg Park, je grčki mitski heroj Heraklo. Radnja prikazuje kako je njegova supruga Dejanira (koju tumači Leonora Ruffo) ostala bez osjeta, te zbog toga Heraklo mora otići u Had pronaći lijek. U filmu se u ulozi glavnog negativca pojavljuje poznati britanski glumac Christopher Lee, koji je tada uživao veliku popularnost zahvaljujući ulozi Drakule; usprkos toga što je posjedovao prepoznatljiv glas, za naknadnu sinkronizaciju filma na engleski je iskorišten drugi glumac. *Ercole*, sniman u rimskim studijima Cinecitta, je velikim dijelom "reciklirao" setove i rekvizite prethodnog filma *[[Ercole alla conquista di Atlantide]]*. Usprkos toga, postigao je izuzetan komercijalnmi uspjeh, te se smatra jednim od boljih ostvarenja peplum žanra.

## Uloge
*Reg Park: Herkul
*Christopher Lee: Kralj Lik
*Leonora Ruffo: Dejanira
*George Ardisson: Tezej
*Marisa Belli: Aretuza
*Ida Galli: Perzefona
*Mino Doro: Keros 
*Gaia Germani: Medeja 
*Franco Giacobini: Telemah
*Monica Neri (pogrešno naveden kao Rosalba Neri): Helena

## Izvori


## Vanjske veze

*
Ercole alla conquista di Atlantide

***Ercole alla conquista di Atlantide*** () je italijansko-francuski fantastično-pustolovni (peplum) film snimljen 1961. godine u režiji Vittorija Cottafavija. Naslovni protagonist, koga tumači britanski bodibilder Reg Park, je Herkul, mitski heroj koga vodeći kraljevi drevne Grčke protiv volje šalju na ocean da ispita neobične fenomene. Radnja prikazuje kako tamo pronalazi Atlantidu i doživljava niz neobičnih pustolovina.

*Ercole alla conquista di Atlantide* je snimljen dijelom i zbog nastojanja da se iskoristi publicitet stvoren američkim SF-filmom *[[Atlantis, the Lost Continent]],* koji je imao premijeru nekoliko mjeseci ranije. Scenaristi su, pak, također inspiraciju pronašli i u popularnom pustolovnom romanu Atlantida francuskog pisca Pierrea Benoita, pa se tako, kao i u njemu, pojavljuje lik atlantidske kraljice po imenu Antineja. Kritičarima je, međutim, daleko više u oči upalo to što film sadrži za peplum nekarakteristične scene slapsticka ali i politički naboj, odnosno radnja i likovi se koriste kako bi autori iznijeli svoj stav prema tada aktualnim događajima - prije svega hladnoratovskim nuklearnim pokusima za koje se smatralo da mogu izazvati apokalipsu. Zbog toga se *Ercolle alla conquista* obično navodi kao jedan od najboljih ostvarenja pepluma.

Nekoliko mjeseci kasnije je snimljen njegov neslužbeni nastavak pod nastavkom *[[Ercole al centro della Terra]]* gdje je Park ponovio naslovnu ulogu.

## Uloge
*Reg Park ... Ercole (Hercules)
*Fay Spain ... Kraljica Antineja od Atlantide
*Ettore Manni ... Androclo, Re di Tebe
*Luciano Marin ... Illo
*Laura Efrikian ... Ismene
*Enrico Maria Salerno ... Re di Megara
*Ivo Garrani ... Re di Megalia
*Gian Maria Volonté ... Re di Sparta
*Mimmo Palmara ... Astor
*Mario Petri ... Zenith, prete di Urano
*Mino Doro ... Oraclo
*Salvatore Furnari ... Timoteo
*Alessandro Sperli
*Mario Valdemarin ... Gabor
*Luciana Angiolillo ... Deianira
*Maurizio Coffarelli ... Proteus (Čudovište)
*Nicola Sperli ... Dyanaris
*Leon Selznick ... narator (u američkoj verziji)

## Vanjske veze
*
*L'Atlantide al cinema (fonte utilizzata per la prima stesura di questa voce)
*
* Wold Newton Universe
* L'Atlantide au Cinèma (francese)
Cycnorhamphus

***Cycnorhamphus*** ("labuđi kljun") je rod pterodaktiloida iz skupine Ctenochasmatoidea koji su tokom kasne jura živjeli na području današnje Francuske i Njemačke. Vjerovatno je sinoniman s rodom ***Gallodactylus***.

## Opis

Prije se pretpostavljalo da je *Cycnorhamphus* imao duge čeljusti sa zubima na samom vrhu, slično kao kod vrste *[[Pterodactylus antiquus]]*. Međutim, nedavni rad na primjerku nazvanom "Pelikan iz Paintena" pokazao je da je ta životinja posjedovala veoma neobičnu anatomiju čeljusti, sa klinastim zubima na vrhu čeljusti (tupljim i zdepastijim kod starijih jedinki); krivljenjem čeljusti iza tih zuba, čime su se formirali nagnuti lukovi dalje od površine griženja; otvorom uzrokovanim navedenim osobinama; te dvijema neistraženim strukturama od mekog tkiva na gornjoj čeljusti na dijelu gdje se taj otvor nalazi, a koje pokazuju tragove mineralizacije. Svrha tih prilagodbi je nepoznata, ali su one izraženije i razvijenije kod odraslih jedinki. Nagađalo se da je takva čeljust imala sličnu ulogu onoj kod roda iz roda *[[Anastomus]]*, tj. da su tom pterosauru omogućavale držanje beskičmenjaka poput školjki i njihovo drobljenje ili otvaranje.

## Historija i klasifikacija

Friedrich August Quenstedt je 1855. nazvao fosil iz jedne tithonijske ploče škriljca, pronađen blizu Nusplingena u Württembergu (holotip GPIT "Orig. Quenstedt 1855, Taf. 1"), *[[Pterodactylus]] suevicus*. Harry Govier Seeley ga je 1870. priključio novom rodu: *Cycnorhamphus*. Međutim, Felix Plieninger je 1907. odbacio tu podjelu, što također predstavlja mišljenje većine paleontologa. Jacques Fabre 1974. godine, kada je zaključio da nova vrsta, koju je on otkrio i imenovao, *Gallodactylus canjuersensis*, bila isti rod kao i *P. suevicus*, nije oživio rod *Cycnorhamphus*, već je prosudio da je potonji naziv bio nedostupan zbog grešaka u dijagnozi koje je napravio Seeley. *P. suevicus* je tako postao *Gallodactylus suevicus*. Međutim, Christopher Bennett je 1996. istakao da takve greške ne čine naziv nevažećim, pa stoga *Cycnorhamphus* ima prioritet, čineći *Gallodactylus canjuersensis* vrstom *C. canjuersensis*. Bennett je 2010. i 2012. objavio dodatna istraživanja tih fosila, zaključivši da se razlike među tim dvijema vrstama mogu objasniti starošću, spolom ili induvidualnim varijacijama, te je službeno sinonimizirao *C. canjuersensis* i *C. suevicus*.

## Reference
Anthony Mackie

**Entoni Maki** (; 23. septembar 1978) američki je filmski, televizijski i pozorišni glumac.

Filmsku karijeru započeo je ulogom u drami *[[8 milja]]* iz 2002. Glavna uloga u filmu *[[Brother to Brother (film)|Brat bratu]]* iz 2003. donela mu je nominaciju za nagradu Spirit, za koju je ponovo bio nominovan za sporednu ulogu u filmu *[[Katanac za bol]]* iz 2009. Takođe poznat po sporednim ulogama u filmovima *[[Devojka od milion dolara]]*, *[[Agenti sudbine]]* i *[[Kapetan Amerika: Zimski vojnik]]*.

## Filmografija

## Reference

## Vanjske veze

*
Naprijed Hrvatska – progresivni savez

**Naprijed Hrvatska - progresivni savez** je politička stranka koju je osnovao bivši predsjednik Hrvatske Ivo Josipović.

Osnovana je 31. svibnja 2015. u  Zagrebu. Njeni je osnivači opisuju kao stranku lijevog centra.

 Stranka se 11. travnja 2019. spojila sa SDP-om od kojeg se 2015. godine razdvojila, te je formalno raspuštena i svi njezini članovi su automatski postali članovi SDP-a, uključujući i bivšeg SDP-ovog predsjednika Republike Hrvatske, Ivu Josipovića

## Izvori
Nezavisnost Brazila

**Nezavisnost Brazila** iznačava proces koji se sastojao od cijele serije političkih događaja koji se zbili od 1821. do 1824. godine, a koji su mahom bili orijentirani oko spora između Brazila i Portugala u svezi s proglašenjem Brazilskog Carstva.

Do 1815. godine, Brazil je imao status kolonije u sklopu Portugalskog Imperija. Te iste godine, Brazil je uzdignut do statusa kraljevine u sklopu Ujedinjenog Kraljevstva Portugala, Brazila i Algarva. Sticanje statusa potaklo je u Brazilu želju za nezavisnošću, koja je kulminirala 7. rujna 1822. godine kada je regent Pedro proglasio nezavisnost Brazila usred rata za nezavisnost. Brazil je tako *[[de facto]]* funkcionirao kao nezavisna zemlja, mada je Portugal tu nezavisnost priznao tek 1825. godine nakon sporazuma iz Rija.

Danas se 7. rujna u Brazilu slavi kao Dan nezavisnosti.
The Thief (film, 1952)

***The Thief*** () je američki crno-bijeli špijunski film snimljen 1952. godine u režiji Russella Rousea, poznat kao jedan od rijetkih primjera filmskog eksperimentiranja u mainstream ostvarenjima tadašnjeg Hollywooda. Scenario je inspiraciju pronašao u Hladnom ratu, odnosno antisovjetskom histerijom koja je tada bila na vrhuncu u SAD. Naslovni protagonist, koga tumači Ray Milland, je dr. Allan Fields nuklearni fizičar u službi američke Komisije za atomsku energiju koji potajno radi za stranu silu (čije se ime ne navodi, ali za koje bi gledatelji mogli pretpostaviti da je riječ o SSSR). Radnja prikazuje kako FBI nakon slučajne pogibije njegovog kurira otkriva špijunski ring i započinje istragu među čijim metama bi mogao biti Fields. The Thief se među tadašnjim hollywoodskim ostvarenja ističe po tome što se u njemu, iako je riječ o zvučnom fllmu, ne izgovara nijedna riječ dijaloga.

## Uloge
* Ray Milland ... Allan Fields (nuklearni fizičar i sovjetski špijun)
* Martin Gabel ... Mr. Bleek (sovjetski agent/nadzornik)
* Harry Bronson ... Harris (agent FBI)
* Rita Vale ... Miss Philips (sovjetski agent/kurir)
* Rex O'Malley ... Beal (sovjetski agent/kurir)
* Rita Gam ... Djevojka (MacGuffin)
* John McKutcheon ... Dr. Linstrum
* Joe Conlin ... Walters

## Izvori

## Vanjske veze
* 
* 
* ''The Thief'' informational site and DVD review at DVD Beaver (includes images)
*
Artiljerijski motocentar JNA

**Artiljerijski motocentar JNA** je bila nastavno-školska ustanova Jugoslavenske narodne armije.

Artiljerijski motocentar JNA je služio za osposobljavanje oficira i podoficira za dužnost u motorizovanoj i samohodnoj artiljeriji. Formiran je 1953 godine, da bi 1954 ušao u sastav Artiljerijskog školskog centra. 1956 je promjenio naziv u Artiljerijska motoškola JNA.

## Reference

## Literatura
*
Der Tiger von Eschnapur (film, 1959)

***Der Tiger von Eschnapur*** () je zapadnonjemačko-francusko-italijanski pustolovni film snimljen u režiji Fritza Langa i premijerno prikazan 1959. godine. Predstavlja prvi dio ekranizacije romana Das Indische Grabmal, koga je 1917. godine bila napisala Langova supruga Thea von Harbou (a sam Lang bio ekranizirao kao nijemi film 1921. godine). Protagonist, koga tumači Paul Hubschimd, je evropski inženjer koji poslom dolazi u Indiju sagraditi velebnu grobnicu za jednog od tamošnjih maharadža, da bi potom s njim došao u sukob zbog lijepe eurazijske plesačice (čiji lik tumači Debra Paget). Lang je film djelomično snimao na autentičnim lokacijama u Indiji, uključujući Jezernu palaču u Udaipuru, kasnije korištenu u filmu *[[Octopussy (film)|Octopussy]]*. Drugi dio filma je izdan pod naslovom *[[Das Indische Grabmal (film, 1959)|Das Indische Grabmal]]*.

## Uloge

*Debra Paget ... Seetha
*Paul Hubschmid ... Harold Berger
*Walter Reyer ... Chandra
*Claus Holm ... Dr. Walter Rhode
*Luciana Paluzzi ... Baharani
*Valéry Inkijinoff ... Yama
*Sabine Bethmann ... Irene Rhode
*René Deltgen ... Princ Ramigani
* Jochen Brockmann ... Padhu
*Richard Lauffen ... Browana
* Jochen Blume ... Asagara
* Helmut Hildebrand ... Ramiganin sluga
*Guido Celano ... General Dagh (van špice)
*Victor Francen ... Penitent (van špice)
*Panos Papadopoulos ... Kurir (van špice)
* Angela Portaluri ... Seljanka (van špice)

## Reference

## Vanjske veze
*
* "Come On, Baby, Be My Tiger" - article about the several versions of the film 
* DVD Savant
* Digitally Obsessed
* Artur-Brauner-Archive at the Deutsches Filmmuseum in Frankfurt (German), containing the production files for this movie
Das indische Grabmal (film, 1959)

***Das indische Grabmal*** () je zapadnonjemačko-francusko-italijanski pustolovni film snimljen u režiji Fritza Langa i premijerno prikazan 1959. godine. Predstavlja nastavka filma ''Der Tiger von Eschnapur'', odnosno drugi dio treće (i posljednje) po redu ekranizacije istoimenog romana Langove supruge Thee von Harbou (a koji je Lang bio ekrenizirao kao nijemi film 1921. godine). Radnja je smještena u Indiju i prikazuje kako evropski inženjer (koga tumači Paul Hubschmid) zajedno sa lijepom eurazijskom plesačicom (koju tumači Debra Paget) bježi u džunglu kako bi izbjegao bijes lokalnog maharadže. Das indische Grabmal je najpoznatiji po sceni u kojoj oskudno odjevena Paget pleše pred kobrom, a koja je, iako prilično čedna za današnje standarde, bila predemetom cenzure u mnogim državama, uključujući i Hollywood.

## Notes

## Vanjske veze
* 
*  iz filma *The Indian Tomb* (Debra Paget pleše sa kobrom)
* "Come On, Baby, Be My Tiger" - članak o nekoliliko verzija filma 
* Artur-Brauner-Archive na Deutsches Filmmuseum u  Frankfurtu
Stevan Popov

**Stevan Popov** (1947 - 2015) bio je čuveni pilot i heroj građanskog rata devedesetih godina u Bosni i Hercegovini. Letovima na relaciji Beograd- Sarajevo tokom mesec dana uspeo je da spase na desetine hiljada života iz ratnom zahvaćenog Sarajeva.
Stevan je 23 godine bio pilot JAT-a, a jedno vreme nosio je i titulu rezervnog oficira JNA.
Tokom mesec dana svakodnevnih letova sa posadom boinga 707 na liniji Beograd- Zagreb u toku ratne 1992. godine, uspeo je da spase oko 40.000 unesrećenih ljudi svih nacionalnosti iz Sarajeva koje je bilo pod oružanim dejstvima. 
Podvig koji se najviše pamti je kada se iz Beograda vratio u Sarajevo po dečaka kojeg je majka zaboravila na aerodromu. Pronašao ga je i vratio majci. 

## Pripadnost organizacijama
Pripadao je Redu Malteških vitezova.  

## Reference

* http://www.yugopapir.com/2013/06/steva-popov-legenda-yu-avijacije.html
* http://www.blic.rs/Vesti/Hronika/564883/SAMOUBISTVO-HEROJA-Tragicna-smrt-pilota-Steve-Popova-koji-je-spasao-40000-ljudi
Land of the Pharaohs

***Land of the Pharaohs*** () je američki historijski film snimljen 1955. godine u režiji Howarda Hawksa, poznat kao jedno od najspektakularniji ostvarenja žanra svog vremena.

Radnja se događa u Drevnom Egiptu sredinom 3. milenijuma pne., odnosno prikazuje kako tadašnji faraon Keops (čiji lik tumači Jack Hawkins) započinje izgradnju znamenite piramide. Nominalni protagonist, čiji lik tumači Dewey Martin, je sin graditelja piramide koji, sticajem okolnosti, postane upetljan u spletke koje je započela Keopsova lijepa, ali bezobzirna supruga, princeza Nelifer (čiji lik tumači Joan Collins).

*Land of the Pharaohs* se snimao u rimskim studijima Cinecitta, ali i na lokacijama u samom Egiptu, pri čemu je Hawks uživao podršku lokalne vlade, koja mu je "posudila" pripadnike vojske za scene u kojima je sudjelovalo na hiljade statista. Inzistirajući na što većoj autentičnosti, Hawks je kao lokacije koristio nedovršenu piramidu u Baki kako bi rekonstruirao scene izgradnje Keopsove piramide. Publici je, pak, pažnju privukla i mlada Joan Collins kojoj je uloga vamp negativke u značajnoj mjeri obilježila karijeru, odnosno utrla put koji će je, decenijama kasnije, odvesti do lika Alexis Carrington u popularnoj TV-seriji *[[Dynasty (TV serija)|Dinastija]]*.

*Land of the Pharaohs*, usprkos toga što se među njegovim scenaristima nalazio i ugledni književnik William Faulkner, nije dobio dobre kritike, a i gledanost, iako relativno velika, nije bila dovoljna da filmu donese dobit. To je predstavljao prvi komercijalni neuspjeh u Hawksovoj režijskoj karijeri, te je zbog nje napravio pauzu od četiri godine prije trijumfalnog povratka sa kultnim vesternom *[[Rio Bravo (film)|Rio Bravo]]*. Kasniji kritičari su, međutim, za film imali daleko više razumijevanja, te se smatra jednim od klasičnih ostvarenja žanra.

## Uloge
* Jack Hawkins ... Faraon Khufu
* Joan Collins ... Princeza Nellifer
* Dewey Martin ... Senta
* Alex Minotis ... Hamar
* James Robertson Justice ... Vashtar
* Luisella Boni ... Kyra (kao  Luisa Boni)
* Sydney Chaplin ... Treneh
* James Hayter ... Mikka
* Kerima ... Nailla
* Piero Giagnoni ... Xenon

## Reference

## Vanjske veze
*
*
Ulisse contro Ercole

***Ulisse contro Ercole*** () je italijansko-francuski fantastično-pustolovni (peplum) film snimljen  1962. u režiji Marija Caianoa. Naslovni protagonisti, koje tumače francuski glumac Georges Marchal i američki hrvač Mike Lane su grčki mitološki junaci Odisej (Uliks) i Heraklo (Herkul). Radnja počinje nakon zbivanja opisanih u Odiseji, odnosno nakon što Heraklu starogčki bogovi narede da Herakla zarobi u znak odmazde zbog osljepljivanja kiklopa Polifema.

## Vanjske veze
*
La furia di Ercole

***La furia di Ercole*** () je italijansko-francuski pustolovno-historijski (peplum) film snimljen 1962. u režiji Gianfranca Parolinija. Radnja se događa sredinom 3. milenijuma pne. i prikazuje kako Herkul (čiji lik tumači američki glumac Brad Harris) pomaže pobunjenicima svrgnuti okrutnog kralja Menistea (čiji lik tumači Serge Gainsbourg).

## Literatura
*Catalogo Bolaffi del cinema italiano 1956/1965

## Vanjske veze
*
Ercole sfida Sansone

**Ercole sfida Sansone** () je italijanski fantastično-pustolovni (peplum) film snimljen 1963. godine u režiji Pietra Francisija. Radnja, smještena u doba antičke Grčke, prikazuje kako tajanstveno čudovište tamani ribare kraj otoka Itaka, te tamošnji kralj (koga tumači Andrea Fantasia) angažira heroja Herkula (čiji lik tumači Kirk Morris) i Odiseja (čiji lik tumači Enzo Cerusico) da ga unište; dvojica junaka radi pomoći odlaze u Svetu zemlju gdje se susreću sa Samsonom (čiji lik tumači Iloosh Khoshabe). Ercole sfida Sansone, napravljen pred kraj doba kada su peplum filmovi uživali popularnost, i u kome se motivi grčke mitologije bez mnogo obzira miješaju sa biblijskim, se ponekad navodi kao jedan od posljednjih ostvarenja žanra sa određenom kvalitetom.

## Uloge
*Kirk Morris: Herkul
*Iloosh Khoshabe: Sansone
*Enzo Cerusico: Ulisse
*Liana Orfei:  Delilah
*Diletta D'Andrea: Leria
*Fulvia Franco:  Kraljica Itake
*Aldo Giuffrè: Seren
*Pietro Tordi: Azer

## Vanjske veze
*
Inside Llewyn Davis

***U glavi Luina Dejvisa*** () je američki film čiji su režiseri, scenaristi i producenti Džoel i Itan Koen. Naslovnu ulogu tumačii Oskar Ajzak, a ostatak glumačke ekipe čine Keri Maligan, Džon Gudman i Džastin Timberlejk.

Film prikazuje jednu nedelju u životu folk muzičara Luina Dejvisa koji je aktivan na njujorškoj muzičkoj sceni 1961. Iako Dejvis nije istorijska ličnost, priča je delimično inspirisana autobiografijom folk pevača Dejva van Ronka. Većina muzičkih numera koje se mogu čuti u filmu, u celosti su izvedene i snimljene uživo.

Film je premijerno prikazan na Kanskom filmskom festivalu 19. maja 2013. gde je osvojio Grand pri žirija. Takođe je bio nominovan za dva Oskara, tri Zlatna globusa i tri BAFTE, a našao se i na listi 10 najboljih filmova godine po izboru Američkog filmskog instituta.

## Uloge

## Reference

## Vanjske veze
*
Gli invasori

***Gli invasori*** (), u međunarodnoj distribuciji poznat kao ***Erik the Conqueror*** () je italijansko-francuski pustolovno-historijski film snimljen 1961. godine u režiji Marija Bave. Velikim dijelom inspiriran hollywoodskim filmom ''Vikinzi'' iz 1958. godine, radnjom je smješten u Englesku na prijelazu iz 8. u 9. vijek, odnosno doba sukoba Vikinga sa domaćim anglosaksonskim stanovništvom. Protagonisti, koje tumače Cameron Mitchell i Geroge Ardisson, su Eron i Erik, dva brata koji su sticajem okolnosti odrasli na suprotnim stranama, te se nakon dvadeset godina sukobljavaju. *Gli invasori*, gdje, između ostalih, nastupaju u ulogama sestri-blizanki u koje se braća zaljube nastupaju popularne njemačke zabavljačice sestre Kessler, je dobio brojne pohvale od strane kritike, prije svega zbog Bavine režije koja je, usprkos relativnog niskog budžeta, na impresivni način rekonsturirala pomorske bitke, ali i stvarala mračnu atmosferu koja će kasnije postati Bavin zaštitni znak u djelima horor i giallo žanra.

## Uloge
* Cameron Mitchell ... *Eron*
* George Ardisson ... *Erik*
* Alice Kessler ... *Rama*
* Ellen Kessler ... *Daya*
* Andrea Checchi ... *Sir Rutford*
* Franco Ressel ... *Kralj Lotar*
* Françoise Christophe ... *Kraljica Alice*
* Folco Lulli ... *Kralj Harald*
* Jean-Jacques Delbo ... *Kralj Olaf*
* Enzo Doria ... *Bennet*
* Raf Baldassarre ... *Blak*
* Gianni Solaro ... *Ranco*
* Livia Contardi ... *Hadda*
* Franco Giacobini ... *Rustichello*
* Joe Robinson ... *Garian*

## Vanjske veze
*
Die 1000 Augen des Dr. Mabuse

***Die 1000 Augen des Dr. Mabuse*** ( je zapadnonjemačko-francusko-italijanski crno-bijeli kriminalistički film snimljen 1960. godine u režiji Fritza Langa, kome je to bilo posljednje ostvarenje u filmografiji.

Predstavlja nastavak *[[Das Testament des Dr. Mabuse]]*, filma koga je sam Lang bio snimio 1933. godine, neposredno pred emigraciju iz tadašnje Njemačke. Scenario se, pak, temelji na *[[Mr. Tot Aĉetas Mil Okulojn]]*, fantasy romanu koga je 1931. njemačko-poljski pisac Jan Fethke bio napisao na esperantu. Radnja je, pak, smještena u suvremeni Zapadni Berlin, odnosno hotel u kome se dogodio niz bizarnih i nerazriješenih umorstava. Protagonisti su policijski inspektor (koga tumači Gert Fröbe) i dvoje detektiva-amatera (koje tumači Peter van Eyck i Dawn Addams) koji pokušavaju otkriti da li se iza ubistava krije zloglasni hipnotizer i kriminalni genije Dr. Mabuse.

Jedan od motiva koji se pojavljuje u filmu je video nadzor, koji je bio relativno nov koncept za početak 1960-ih, a zbog čega se *Die 1000 Augen* ponekad navodi kao film iz žanra science fictiona. Sam Lang je, pak, tvrdio da je inspiraciju za njega pronašao u metodama nadzora koji su koristile sigurnosne službe Trećeg rajha. U svakom slučaju, *Die 1000 Augen* je postigao veliki uspjeh, te je potakao snimanje serije koja će imati još nekoliko naslova.

## Uloge
*Peter van Eyck ... Henry Travers
*Dawn Addams ... Marion Menil
*Gert Fröbe ... Inspector Kras
*Werner Peters ... Hieronymus B. Mistelzweig
*Wolfgang Preiss ... Professor S. Jordan / Dr. Mabuse
*Lupo Prezzo <small>(Wolfgang Preiss)</small> ... Peter Cornelius
*Andrea Checchi ... Hoteldetektiv Berg
*Howard Vernon ... No. 12
*David Cameron ...  Michael Parker
*Reinhard Kolldehoff ... Roberto Menil

## Reference

## Vanjske veze
* 
* Artur-Brauner-Archive at the Deutsches Filmmuseum in Frankfurt (German), containing the production files for this movie
Carey Mulligan

**Keri Maligan** (; 28. maj 1985) je britanska glumica.

Prvu filmsku ulogu ostvarila je 2005. godine u adaptaciji romana Džejn Ostin *[[Gordost i predrasude (film iz 2005)|Gordost i predrasude]]* u režiji Džoa Rajta. Nakon toga pojavila se u nekoliko britanskih televizijskih programa, uključujući i epizodu serije *[[Doktor Hu]]* pod nazivom *Blink*, koju ljubitelji serije često navode kao jednu od najboljih epizoda svih vremena. 2008. Maliganova je tumačila ulogu Nine u brodvejskoj adaptaciji Čehovljeve drame *[[Galeb (drama)|Galeb]]* koja je naišla na pozitivne komentare kritičara.

Pažnju šire javnosti privukla je prvom glavnom ulogom u filmu *[[Obrazovanje (film)|Obrazovanje]]* iz 2009. koji joj je doneo nagradu BAFTA, kao i nominacije za Oskara, Zlatni globus i Nagradu udruženja filmskih glumaca. Nakon toga, ostvarila je zapažene uloge u filmovima *[[Ne dozvoli mi da odem (film)|Ne dozvoli mi da odem]]*, *[[Sram (film iz 2011)|Stid]]*, *[[Vozač (film)|Vozač]]*, *[[Veliki Getsbi (film iz 2013)|Veliki Getsbi]]* i *[[U glavi Luina Dejvisa]]*.

## Filmografija

## Izvori

## Izvori

## Vanjske veze

* 
*
Brad Harris

**Bradford Harris** (16. jul 1933 - 7 November 2017) var  američki glumac, kaskader i filmski producent, najpoznatiji po nastupima u evropskim filmovima 1960-ih i 1970-ih.

## Izabrani filmovi
* *[[The Fury Of Hercules]]* (1962)
* *[[Heißer Hafen Hongkong]]* (1962)
* *[[Der schwarze Panther von Ratana]]* (1963)
* *[[Die Flußpiraten vom Mississippi]]* (1963)
* *[[Die Diamantenhölle am Mekong]]* (1964)
* *[[Weiße Fracht für Hongkong]]* (1964)
* *[[Secret of the Chinese Carnation]] (Das Geheimnis der chinesischen Nelke)* (1964)
* *[[Die Goldsucher von Arkansas]]* (1964)
* *[[Black Eagle of Santa Fe]] (Die schwarzen Adler von Santa Fe)* (1965)
* *[[Our Man in Jamaica]]* (1965)
* *[[Kommissar X – Jagd auf Unbekannt]]* (*Kiss Kiss Kill Kill*) (1965)
* *[[Kommissar X – Drei gelbe Katzen]]* (*Death is Nimble, Death is Quick*) (1966)
* *[[I fantastici tre supermen]]* (1967)
* *[[Kong Island|King of Kong Island]]* (1968)
* *[[Le calde notti di Poppea]]* (1969)
* *[[Formula 1 - Nell'Inferno del Grand Prix]]* (1970)
* *[[Wanted Sabata]]* (1970)
* *The Mad Butcher* (1971)
* *[[The Mutations]]* (1974)
* *[[La Bestia in Calore|The Beast in Heat]]* (1977)
* *[[Lady Dracula]]* (1978)
* *[[Brass Target]]* (1978)
* *[[Hercules (1983 film)|Hercules]]* (1983)
* *[[Der Stein des Todes|Death Stone]] (Der Stein des Todes)* (1985)

## Vanjske veze
* 
* [Brad Harris bio on (re)Search my Trash](http://www.searchmytrash.com/articles/bradharris(9-08).shtml)
Svetlana Živanović

**Svetlana Živanović** ( Trnava, Topola, 10. 3. 1972), srpska književnica.

Objavila je romane *Čekam te, moja dugo (*Otvorena knjiga,2009 i Mediart 2013*),* *Prodavačica ljubavi* *(*Mediart, 2013*)*, *Oplenačka magija (*Mediart, 2013*),* *Dobre žene* *(*Mediart, 2014*), Suprotne strane meseca (2019);* tinedjž-romane ***Neobični đaci*** (Klett, 2018, nagrada prvog kola akcije *Čitalački maraton*), ***Svađalica*** (Bookland, 2018), **Mar i Huana** (Pčelica, 2020), **Društvance** (Bookland, 2020), **Vitezova sestra i deset prinčeva** (Klett, 2021) Sarađivala je sa IP ***Dečje Novine*** iz Gornjeg Milanovca i bila član redakcije dečjeg enigmatskog časopisa ***Munja*** Piše kratke priče i objavljuje u književnim časopisima . Živi u Kragujevcu.

* *Čekam te, moja dugo*
* *Prodavačica ljubavi*
* *Oplenačka magija*
* *Dobre žene*
* "Suprotne strane meseca"
* "Neobični đaci"
* "Svađalica"
* "Mar i Huana"
* "Društvance"
* "Vitezova sestra i deset prinčeva"
Ercole contro Moloch

***Ercole contro Moloch*** () je italijansko-francuski pustolovno-historijski (peplum) film snimljen 1963. u režiji Giorgia Ferronija. Radnja je smještena u antičku Mikenu, a protagonist, koga tumači Gordon Scott, je snagator koji preuzima identitet mitskog heroja Herakla (Herkul) kako bi se suprotstavio zlom kralju koji je ustanovio kult koji zahtjeva ljudske žrtve. *Ercole contro Moloch* je dio scena borbe "reciklirao" iz filma *[[Trojanski rat (film)|Trojanski rat]]* snimljenog dvije godine ranije.

## Vanjske veze
*
Gordon Scott

**Gordon Scott** (3. august 1926,&nbsp;&ndash; 30. april 2007) bio je američki glumac najpoznatiji kao prvi tumač uloge Tarzana u filmovima u boji, odnosno po seriji uspješnih filmova koje je snimao krajem 1950-ih. Početkom 1960-ih se iz Hollywooda preselio u Italiju gdje je nastupao u peplum filmovima.

## Filmografija

### Filmovi o Tarzanu

### Ostale uloge

## Izvori

## Vanjske veze
* 
* Gordon Scott's final newspaper interview 
* Gordon Scott tribute
Arthur Mayer

**Arthur Mayer** (Demopolis, Alabama, 28. mart 1886 - New York, 14. april 1981) je bio američki filmski producent i distributer. Najpoznatiji je po tome što je zajedno sa Josephom Burstynom 1930-ih i 1940-ih vodio nezavisnu distributersku kuću koja je dijelu američke publike omogućila uvid u neka od najznačajnijih ne-američkih filmova, prije svega djela tadašnje francuske i italijanske kinematografije.

U filmu *[[Reds (film, 1981)|Crveni]]* iz 1981. godine pojavljuje se kao jedan od svjedoka u dokumentarnom segmentu.

## Reference

## Vanjske veze
*Arthur Mayer at IMDB
*List of films distributed by Mayer and Joseph Burstyn at IMDB
Haaretz

***Haaretz*** (, doslovno "Zemlja [Izrael]", izvorno *Ḥadashot Ha'aretz* – ,  – "Vijesti zemlje [Izraela]") su najstarije izraelske dnevne novine. Osnovane su 1918. te se danas izdaju i na  hebrejskom i engleskom, u Berliner formatu. Englesko izdanje se prodaje i objavljuje zajedno uz *[[International New York Times]].* Obje jezične varijante se mogu naći na internetu. U SAD-u, izlazi kao tjedne novine, jer spaja članke izdanja petkom sa onima ostatkom tjedna. Smatra se nezavisnim činjeničnim novinama, a neki ga uspoređuju sa izraelskim pandanom američkog *[[The New York Times]]a*. Zauzima čvrsto liberalnu poziciju na mjesnim i međunarodnim odnosima. Zbog toga, pojedini desničari su optuživali *Haaretz* da čak širi "anti-izraelsku pristranost".

## Reference

## Vanjske veze
*Haaretz (engleski)
*Haaretz (hebrejski)
*